
Објекат:
Зграда дворца грофовске породице Пејачевић, катастарска парцела број 147/1 К.О. Љуково. Предметна парцела представља заштићену околину евидентиране непокретности – зграде летњиковца грофовске породице Пејаћевић на пустари „Мила воља“ и за њу важи директна примена плана према мерама заштите и правилима грађења.

Врста техничке документације:
Идејно решење (ИДР), Идејни пројекат (ИДП), Пројекат за извођење (ПЗИ)


УВОД
Дворац је објекат спратности П+1, подигнут на катастарској парцели број 147/1 КО Љуково, налази се у улици Ивана Милутиновића број 153 са заштићеном околином евидентиране непокретности, која обухвата катастарске парцеле бр 147/1, 147/2, 147/4, 147/6 и 147/5 (улица) наспрам парцеле 147/1 КО Љуково. Објекат је спратности приземље и спрат, димензија 15x15m, висина зидова је 4,1 метар. 

ИСТОРИЈАТ
Зграда дворца породице Пејачевића формиран у другој половини 19. века добија зграде као што је летњиковац и низ бирошких кућа за смештај радника на поседу. Између два светска рата на овом простору формира се насељено место Јарковци. Летњиковац је подигнут као резиденцијални објекат и кориштен је за повремени боравак чланова породице Пејачевић, одмор и лов. Једноспратни објекат подигнут је у другој половини 19. века под утицајем традиционалног обликовања летњиковаца смештених у руралне средине. Због својих посебних архитектонских и уметничких вредности, које сведоче о историји овог краја, сматра се једним од карактеристичних примера архитектуре друге половине 19. века настале у провинцијалним деловима Аустроугарске монархије. Након ликвидације Румског властелинства у аграрној реформи 1926. године, у летњиковцу је све до 1935. године био смештен Дом слепих девојака који је уживао заштиту краљице Марије Карађорђевић. Током времена, објекат је доживео више адаптација и пренамена које су утицале на делимичну измену оригиналног архитектонског склопа.  
ПРЕДМЕТ ПРОЈЕКТНОГ ЗАДАТКА
Предмет пројектног задатка представља израда комплетне пројектне документације за реконструкцију, адаптацију и санацију објекта 
Пројектну документацију израдити на основу програмских елемената за израду пројекта реконструкције, адаптације и санације објекта дворца Пејачевића, важећег Плана детаљне регулације, информације о локацији, снимка локације и постојећег стања, као и увида у доступну архивску документацију и катастарско топографски план.

Пројектном документацијом предвидети све неопходне интервенције на објекту који се тичу следећих радова:
Архитектонско-грађевинских радова:
· Замена или репарација/рестаурација фасадне и унутрашње столарије и браварије
Приликом радова на овој позицији неопходно је предвидети замену или репарацију столарије, комплетно са жалузинама и потпрозорским клупама. Потребно је прецизно дефинисати начин уградње, карактеристике као и максимално дозвољену вредност коефицијента пролаза топлоте како за стакло прозора, тако и за профил прозора.
Постојећу фасадну столарију могуће је заменити новом, све у зависности од услова Завода и архитектонског решења које даје Пројектант, а све у складу са постизањем енергетских својстава објекта и поштовања неопходних услова комфора: ваздушног, топлотног, светлосног и звучног комфора.
- 	Санација фасаде
Ускладити са Правилником о техничким захтевима безбедности од пожара спољних зидова зграда (Сл.гл. РС 59/16 и 36/17, 6/19).
Приликом радова на фасади сачувати изглед и декоративне елементе фасаде у највећој могућој мери. Пошто је објекат под заштитом, где би испуњење захтева енергетске ефикасности било у супротности са условима заштите, неопходно је користити облоге најсличније постојећем стању, нове технологије и знање у области енргетске санације објекта.
-	Термичку и хидро изолацију таванице и/или косог/равног крова са заменом по потреби кровног покривача и подконструкције, олука и громобранске инсталације, термичку изолацију плафона 
- 	Санирање свих зидова у просторијама у објекту
Описом позиција предвидети све неопходне радове који се односе на санирање постојећих зидова, као и њихову финалну обраду и облогу.
- 	Адаптацију санитарних чворова
Адаптација санитарних чворова треба, поред хидротехничких мера, да предвиди и замену подних и зидних керамичких плочица, евентуалну уградњу нових монтажних преграда за тоалет кабине. Приликом адаптације тоалета размотрити могућност израде тоалета за особе са инвалидитетом, у случају да такви не постоје у објекту или је њихов број недовољан.
· Замену подних облога
Замену постојећих подних облога новим подним облогама извршити према намени и функцији објекта и просторије у којој се под налази. 
Приликом радова на замени подова од великог значаја је предвидети све технолошки неопходне кораке и извршити добру процену квалитета слојева испод постојећег пода.

Током радова на објекту потребно је предвидети адаптацију санитарних чворова. Пројектном документацијом предвидети замену постојећих санитарних уређаја, монтажу нових или замену постојећег цевног развода, реконструкцију постојећих прикључака на водоводну и канализациону мрежу и све остале радове како би се обезбедила трајна и квалитетна инсталација.
Приликом израде пројектне документације предвидети напајање свих потребних точећих места као и прикупљање и евакуацију свих санитарних отпадних вода. Предвидети припрему топле санитарне воде, централно или на одвојеним локацијама.
Инсталацију водоводне мреже пројектовати тако да буду дефинисани: начин и врста прикључка на извор воде, број прикључака на водоводну мрежу, постављање и уградња контролних мерача потрошње водоводне мреже, начин снабдевања топлом водом (централно, појединачно), тип санитарних предмета и водоводних арматура, материјал водовода.
Инсталацију канализационе мреже пројектовати тако да буду дефинисани: прикључак на реципијент, тип санитарних предмета и материјали канализације (ПВЦ цеви, ПЕХД цеви). Планирати и инсталације за прикупљање атмосферске воде.
Пројектном документацијом у случају да је потребно, предвидети унутрашњу и спољашњу хидрантску мрежу. Квалитет, положај елемената и траса хидрантске мреже мора бити у складу са Елаборатом заштите од пожара и важећом законском регулативом.

Елаборат енергетске ефикасности (ЕЕЕ)
Приликом израде ЕЕЕ неопходно је приказати постојеће стање објекта и одредити енергетски разред за то стање. Након тога извршити проверу енергетског разреда за новопланирано стање, након интервенције на објекту.
Услов који је неопходно испунити приликом израде ЕЕЕ и планирања радова на објекту којима се повећава ЕЕ објекта је постизање класе „Ц“ за цео објекат. У случају да је нерационално, испунити услов да објекат побољша ЕЕ за једну класу (нпр. из „Ф“ у „Е“ класу) имајући у виду вредност архитектонских карактеристика и врсте фасадних облоге које доприносе споменичким вредностима објекта и морају бити очуване.

Електроенергетске инсталације
Пројектном документацијом предвидети све неопходне интервенције на електроенергетским инсталацијама.
Пројектом предвидети декоративну расвету у складу са архитектонског решењем Пројектанта.
У мере које се могу применити приликом радова на објекту су: замена напојног вода електричне енергије за објекат, реконструкција главног електро енергетског развода (од ГРО до осталих ормара), напајање нових система, напајање термотехничких система, унутрашње осветљење, спољно осветљење површина око објекта), напајање фиксних технолошких потрошача, увођење резервних извора напајања, реконструкција громобранске инсталације и израда допунског уземљивача, прерада и дорада инсталације изједначења потенцијала.

Телекомуникационе и сигналне инсталације
Пројектном документацијом овог типа инсталација предвидети:
- 	довољан број прикључака за интерну компјутерску мрежу у целом објекту,
- 	телефонску инсталацију
- 	интерфонску инсталацију
- 	инсталацију аутоматске дојаве пожара
- 	инсталацију против провалног система
- 	инсталација структурног кабловског система
- 	инсталација видео надзора

Термотехничке инсталације
У објекту је неопходно реконструисати постојеће или предвидети нове машинске инсталације грејања, хлађења и вентилације, сходно типу објекта, намени просторија и условима прикључења.
Потребно је предвидети прикључење на систем даљинског грејања уколико локацијским условима тако буде могуће и буде дефинисано. Примењивати савремену и аутоматизовану опрему са што већим коефицијентом ефикасности.
Да би се обезбедила адекватна и ефикасна дистрибуција топле воде кроз објекат, предвидети замену постојећих циркулационих пумпи система радијаторског грејања, за сваки појединачни циркулациони круг, новим енергетски ефикасним пумпама са променљивим протоком воде. Предвидети и сву осталу пратећу опрему потребну за несметано функционисање, одржавање и сервисирање инсталације. Предвидети одговарајуће електрично напајање свих елемената опреме.
За расхладне агрегате предвидети да енергетски показатељи буду складу са Правилником о енергетској ефикасности зграда.
Приликом израде пројектне документације, пре свега, потребно је извршити прорачун потребне енергије за грејање и хлађење објекта и дати захтеве за рад система за грејање и хлађење система.

Стање конструкције и геотехничким услови реконструкције
Извршити детаљан визуелни преглед стања свих конструктивних делова објекта и спољашних површина. Извршити теренска и лабораторијска испитивања постојећих конструкција и тла ради тачног утврђивања стања постојеће конструкције и добијања неопходних података за израду пројектне документације.
Ради добијања неопходних података за израду пројектне документације неопходне су  следеће врсте испитивања:


· [bookmark: _Hlk91136721]Узимање узорака тла  СРПС. У.Б1.010;
· Одређивање влажности тла СРПС.У.Б1.012;
· Одређивање запреминске масе СРПС.У.Б1.013;
· Одређивање гранулометријског састава СРПС.У.Б1.018;
· Одређивање Аттеберг-ових граница консистенције СРПС.У.Б1.020;
· Одређивање оптималне влажности по Прокторовом опиту СРПС.У.Б1.038;
· Одређивање калифорнијског индекса носивости на терену СРПС.У.Б1.043 или АСТМ Д 4429-09а
· Одређивање еквивалента песковитих тла СРПС У.Б1.040
· Лабораторијско дређивање калифорнијског индекса носивости СРПС У.Б1.042
· Одређивање садржаја сагорљивих и органских материја СРПС У.Б1.024
· Идентификација и класификација тла 
· Одређивање утицајне вредности (IV) тла ASTM D5874-16:2016
· Опит директног смицања СРПС У.Б1.028
· Геотехничко испитивање и истраживање, Лабораторијско испитивање тла – део 10 Испитивање директног смицања СРПС ЦЕН ИСО/ТС 17892-10
· Одређивање притисне чврстоће тла СРПС У.Б.030
· Одређивање стишљивости тла СРПС У.Б1.032
· Одређивање динамичког модула методом ултразвука СРПС ЕН 12504-4
· Испитивање бетонских конструкција — Део 2: Испитивање без разарања — Одређивање величине одскока СРПС ЕН 12504-2:2014 
· Профоскоп за детекцију положаја, дубине и пречника арматуре БС 1881-204:1988 
· Профометар - Метода за тражење корозије арматуре у бетону АСТМ Ц876-22




САДРЖАЈ ТЕХНИЧКЕ ДОКУМЕНТАЦИЈЕ
Техничку документацију урадити у складу са Законом о планирању и изградњи ("Сл. гласник РС", бр. 72/2009, 81/2009 - испр., 64/2010 – одлука УС, 24/2011, 121/2012, 42/2013 - одлука УС, 50/2013 - одлука УС, 98/2013 - одлука УС, 132/2014, 145/2014, 83/2018, 31/2019, 37/2019 – др. Закон, 9/2020), Правилником о садржини, начину и поступку израде и начину вршења контроле техничке документације према класи и намени објеката („Сл. Гласник РС, бр. 73/2019, 96/23), Законом о заштити од пожара („Сл. Гласник РС“, бр. 111/2009, 20/2015, 87/2018 и 87/2018 - др. закони), и осталим законима и правилницима који се тичу предметног пројекта.

СВЕСКЕ ПРОЈЕКТНЕ ДОКУМЕНТАЦИЈЕ 
Техничка документација састоји се од главне свеске, пројеката и елабората, у свему према важећим прописима, и то:

I Идејно решење:
0. Главна свеска
1. Пројекат архитектуре

II Идејни пројекат:
0. Главна свеска
1. Пројекат архитектуре
2. Пројекат конструкције
3. Пројекат хидротехничких инсталација
4. Пројекат електроенергетских инсталација
5. Пројекат телекомуникационих и сигналних инсталација
6.1 Пројекат термотехничких инсталација
Е.2 Елаборат о заштити од пожара
Е.3.Елаборат енергетске ефикасности

III Пројекат за извођење:
0. Главна свеска
1. Пројекат архитектуре
2. Пројекат конструкције
3. Пројекат хидротехничких инсталација
4. Пројекат електроенергетских инсталација
5. Пројекат телекомуникационих и сигналних инсталација
5.1.Пројекат дојаве пожара
6. Пројекат термотехничких инсталација
Г. Главни пројекат заштите од пожара
План превентивних мера

ОБРАДА ТЕХНИЧКЕ ДОКУМЕНТАЦИЈЕ
Пројектна документација се предаје у електронској форми, потписана у складу са обједињеном процедуром, као и у штампаним примерцима, и то:
-	Идејно решење: у електронској форми 
-	Идејни пројекат: у електронској форми 
-	Пројекат за извођење: у електронској форми и три штампана примерка.

							
